Rekoletos kapinės

Rekoletos kapinės () – kapinės Argentinoje, Buenos Airėse, Rekoletos rajone. Tai centrinės šalies kapinės, kuriose palaidota daug žymių argentiniečių.

Kapinės užima 5,5 ha plotą,„Cementerio de la Recoleta“. Buenos Aires City Government.  jose yra 4691 kapaviečių, iš kurių 94 paskelbtos istoriniais paveldo objektais. Kelias į kapines veda pro neoklasikinius vartus su aukštomis dorėniškomis kolonomis. Kapinėse gausu įmantrių marmurinių mauzoliejų, puoštų skulptūromis. Vyrauja įvairūs meniniai stiliai – art deco, art nouveau, barokas, neogotika.„El cuidado del más antiguo cementerio“ . Clarín. Buenos Aires. 7 December 2000. Daugelis 1880–1930 m. įrengtų antkapių pagaminti iš medžiagų, atgabentų iš Paryžiaus ar Milano.„Cementerio de la Recoleta“. Guía de la Arquitectura de Buenos Aires. Buenos Aires: Clarín.  Dalis paminklų yra žymių Argentinos skulptorių – Lolos Moros, Luiso Perločio – darbai. Ypač išskirtinio stiliaus yra Lilianos Krokati de Šašak antkapis. Kapinės išdėstytos nekropolio principu – sudaro tarsi kvartalus tarp į gatves panašių praėjimų. Dalis mauzoliejų tebėra naudojami laidojant turtingų argentiniečių giminių atstovus, kai kurie mauzoliejai apleisti, sugriuvę.

Rekoletos kapinės ėmė kurtis apie 1732 m. pastatytą Švč. Pilioriaus Mergelės bažnyčią ir pranciškonų rekoletų vienuolyną.Albino Dieguez Videla (1983). La Recoleta. Libros de Hispanoamérica. 1822 m. vienuoliją paleidus, Rekoletos kapinės tapo pirmosiomis viešosiomis Buenos Airių kapinėmis. 1822 m. kapines suprojektavo prancūzų architektas Prosperas Katelinas, o 1881 m. perprojektavo Chuanas Antonijus Buskiacas.

Žymiausi palaidotieji:
 prezidentai – Bartolomė Mitrė, Chulijus Archentinas Roka, Nikolasas Aveljaneda, Hipolitas Irigojenas, Karlosas Pelegrinis, Domingas Faustinas Sarmjentas, Agustinas Pedras Chustas, Arturas Umbertas Iljija, Eduardas Lonardis, Chosė Figeroa Alkorta, Chosė Marija Gidas, Luisas Saensas Penja, Manuelis Kintana, Marselas Torkuatas de Alvearas, Pedras Euchenijus Aramburu, Raulis Alfonsinas, Rokė Sanesas Penja, Viktorinas de la Plasa;
 politikai, kariniai veikėjai – Chuanas Manuelis de Rosasas, Eva Peron, Viljamas Braunas, Visentė Lopesas i Planesas, Migelis de Askuenaga, Leandras N. Alemas, Chuanas Chosė Pasas, Chosė Klementė Pasas, Giljermas Rosonas, Fakundas Kiroga, Dalmasijus Velesas Sarsfildas, Kornelijus Saavedra
 rašytojai, poetai, menininkai – Chosė Hernandesas, Silvina Okampo, Viktorija Okampo, Polis Grosakas, Oliverijus Chirondas, Eduardas Maljea, Kandidas Lopesas, Armandas Bo, Adolfas Biojus Kaseresas;
 mokslininkai – Luisas Federikas Leluaras, Karlosas Saavedra Lamasas;
 sportininkai – Luisas Anchelis Firpas.

 Šaltiniai 

Kategorija:Buenos Airės
Kategorija:Kapinės